**Ásványráró Község Képviselő-testülete**

**Ikt.sz.: 104-38/2016.**

**Jegyzőkönyv**

**nyílt testületi ülésről**

**Készült:** Ásványrárón, 2016. november 11-én megtartott nyílt Képviselő-testületi ülésről.

**Tartalma:**

**85/2016. (XI. 11.) határozat** napirendi pontok elfogadásáról

**86/2016. (XI. 11.) határozat** a Mosonmagyaróvár Térségi Társulás Társulási Tanácsának Család és Gyermekjóléti Központ fenntartásáról 2017. január 1. hatállyal

**87/2016. (XI. 11.) határozat** a családsegítés, illetve a gyermekjóléti alapszolgáltatási feladatok ellátásának feltételeiről szóló feladatellátási szerződésjóváhagyásáról

**88/2016. (XI. 11.) határozat** 2017. január 1. napjától a Mosonmagyaróvár Város Önkormányzata által fenntartott Család-és Gyermekjóléti Központ Intézményén keresztül biztosított **Családi Napközi** (2017. jan. 1-től **„napközbeni gyermekfelügyelet”)** által biztosított szolgáltatás igénybevételéről

**89/2016. (XI. 11.) határozat** a Társulási Megállapodás módosításáról

**90/2016. (XI. 11.) határozat** 2017. január 1. hatállyal a módosításokkal egységes szerkezetbe foglalt Társulási Megállapodás jóváhagyásáról

**91/2016. (XI. 11.) határozat** a Véradó ünnepség költségeihez való anyagi támogatásról

**13/2016. (XI. 12. ) önkormányzati rendelete** az egyes szociális ellátások szabályozásáról szóló 2/2015 (II. 19.) önkormányzati rendelet módosításáról

**14/2016. (XI. 12.) önkormányzati rendelete** a szociális tűzifa támogatás helyi szabályairól

**92/2016. (XI. 11.) határozat** az I. világháborús hadisírok felújítására pályázat benyújtásáról

**93/2016. (XI. 11.) határozat** a 2017. évi belső ellenőrzési terv jóváhagyásáról

**Jegyzőkönyv**

**Készült:** Ásványrárón, 2016. november 11-én 17.30 órai kezdettel megtartott nyílt Képviselő-testületi ülésről.

**Jelen vannak:** A csatolt jelenléti ív szerint.

**Tatainé Popp Rita polgármester** köszönti a megjelenteket. Megállapítja, hogy a Képviselő-testület határozatképes, mivel 7 fő képviselőből 6 fő képviselő jelen van, és az ülést megnyitja.

**Tervezett napirendi pontok:**

1. Tájékoztatás a Mosonmagyaróvári Család –és Gyermekjóléti Központ működéséről 2017. január 1-től
2. Véradó ünnepség támogatása iránti kérelem
3. Az egyes szociális ellátások helyi szabályairól szóló rendelet módosítása
4. Egyebek

**Tatainé Popp Rita polgármester:** A 4. napirendi pontba, az Egyebek helyére szeretném önálló napirendi pontnak javasolni a szociális célú tűzifa támogatás helyi szabályairól szóló önkormányzati rendelet megalkotását. Az 5. napirendi pontnak javaslom megtárgyalni a pályázat benyújtását az I. világháborús emlékművek felújítására, valamint 6. napirendi pontnak a Tűzoltó utca aszfaltozásáról a döntést. Van-e valakinek egyéb döntést igénylő javaslata? Jegyzőkönyv hitelesítő személyeknek javaslom Fazekas Alajos és Nagy Zoltán képviselőket.

**Dr. Mátyus-Minkó Nikoletta jegyző:** A 7. napirendi pontba javaslom megtárgyalni a 2017. évi belső ellenőrzési terv elfogadását.

**Tatainé Popp Rita polgármester:** A módosítási javaslatokkal a napirend a következő:

1. Tájékoztatás a Mosonmagyaróvári Család –és Gyermekjóléti Központ működéséről 2017. január 1-től
2. Véradó ünnepség támogatása iránti kérelem
3. Az egyes szociális ellátások helyi szabályairól szóló rendelet módosítása
4. Szociális célú tűzifa támogatás helyi szabályairól szóló önkormányzati rendelet megalkotása
5. Pályázat benyújtását az I. világháborús emlékművek felújítására
6. Tűzoltó utca aszfaltozása
7. 2017. évi belső ellenőrzési terv elfogadása
8. Egyebek

Mivel egyéb hozzászólás, javaslat nem volt, a polgármester szavazásra teszi fel a napirendi pontokat és a hitelesítő képviselők személyét.

***…/2016. (XI. 11.) határozati javaslat***

*Ásványráró Község Önkormányzat Képviselő-testülete úgy határozott, hogy a 2016. november 11-i nyílt testületi ülésen az alábbi napirendi pontok megtárgyalását a módosításokkal elfogadja:*

1. *Tájékoztatás a Mosonmagyaróvári Család –és Gyermekjóléti Központ működéséről 2017. január 1-től*
2. *Véradó ünnepség támogatása iránti kérelem*
3. *Az egyes szociális ellátások helyi szabályairól szóló rendelet módosítása*
4. *Szociális célú tűzifa támogatás helyi szabályairól szóló önkormányzati rendelet megalkotása*
5. *Pályázat benyújtása I. Világháborús hadisírok felújítására*
6. *Tűzoltó utca aszfaltozása*
7. *2017. évi belső ellenőrzési terv elfogadása*
8. *Egyebek*

*Továbbá a Képviselő-testület jelen jegyzőkönyv hitelesítésére Fazekas Alajos és Nagy Zoltán képviselőket bízza meg.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal – egyhangúlag – hozta meg határozatát:

**85/2016. (XI. 11.) határozat**

Ásványráró Község Önkormányzat Képviselő-testülete úgy határozott, hogy a 2016. november 11-i nyílt testületi ülésen az alábbi napirendi pontok megtárgyalását a módosítással elfogadja:

1. Tájékoztatás a Mosonmagyaróvári Család –és Gyermekjóléti Központ működéséről 2017. január 1-től
2. Véradó ünnepség támogatása iránti kérelem
3. Az egyes szociális ellátások helyi szabályairól szóló rendelet módosítása
4. Szociális célú tűzifa támogatás helyi szabályairól szóló önkormányzati rendelet elfogadása
5. I. Világháborús hadisírok felújítására pályázat benyújtása
6. Tűzoltó utca aszfaltozása
7. 2017. évi belső ellenőrzési terv elfogadása
8. Egyebek

Továbbá a Képviselő-testület jelen jegyzőkönyv hitelesítésére Fazekas Alajos és Nagy Zoltán képviselőket bízza meg.

**Felelős:** Tatainé Popp Rita polgármester

**Határidő:** Azonnal

**1. Napirendi pont**

**Tájékoztatás a Mosonmagyaróvári Család – és Gyermekjóléti Központ működéséről 2017. január 1-től**

**Tatainé Popp Rita polgármester:** A társulási megállapodás módosítása szükséges. Kötelező önkormányzati feladat a gyermekjóléti szolgálat és a családsegítő szolgálat működtetése, amit eddig az Önkormányzatunk társulás keretében látott el.

2017. január 1-től a család és gyermekvédelmi központ csak járásszékhely önkormányzat fenntartásában működhet. A Társulás munkaszervezete 3 variációt dolgozott ki a feladat megoldására. A Társulási Tanács ebből választotta ki a legoptimálisabbat, mely szerint a család és gyermekvédelmi központ kikerülne a társulásból, és Mosonmagyaróvár Város fenntartásába kerülne. Az anyagi vonzata megegyezik a jelenlegivel. A társulás vagyona visszakerül a városhoz, ahonnan korábban átadásra került. Akkora települések, mint Ásványráró is, nem engedheti meg az önállóságot. A térségi polgármesterek is szeretnék egybe tartani ezt az egészet.

Az alapdokumentumot, a társulási megállapodást kell módosítani. Összesen 5 határozati javaslatról van szó.

***„ELŐTERJESZTÉS***

***Család -és Gyermekjóléti Központ fenntartása 2017. január 1-től***

1. ***Előzmények:***

*2016. január 1-jétől a családsegítés csak gyermekjóléti szolgáltatással integráltan, települési szinten a család- és gyermekjóléti szolgálat - alapszolgáltatás, járási szinten a család- és gyermekjóléti központ – hatósági és speciális feladatok - keretében került megszervezésre. Mindkét szolgáltatás önkormányzati feladat maradt, ugyanakkor a jogszabály nem tiltotta a más települési önkormányzattal kötött ellátási szerződés, vagy* ***társulás útján történő feladatellátást mind a szolgálat, mind a központ feladatai vonatkozásában****, de a szolgálat tekintetében társulásos feladatellátás esetében meghatározó volt a* ***közös hivatalok egységének*** *megtartása.*

1. ***Gyermekek védelméről és a gyámügyi igazgatásról szóló törvény módosítása***

*A Magyarország 2017. évi központi költségvetésének megalapozásáról szóló 2016. évi LXVII. törvény 50. § alapján módosításra került a gyermekek védelméről és a gyámügyi igazgatásról szóló  1997. évi XXXI. törvény (továbbiakban Gyvt.).* ***2017. január 1-jétől*** *a 40/A. § (3) bekezdése helyébe a következő rendelkezés lép:*

*„(3) A gyermekjóléti központ* ***kizárólag a 94. § (4) bekezdése szerinti települési önkormányzat fenntartásában*** *működhet. A fenntartó a (2) bekezdés a) pont ad) alpontja, valamint a (2) bekezdés b) és c) pontja szerinti feladatok ellátására egyházi fenntartóval és nem állami fenntartóval ellátási szerződést nem köthet.”*

*A jogszabály módosítás alapján* ***2017. január 1-jétől család- és gyermekjóléti központ csak járásszékhely települési önkormányzat fenntartásában működhet****, így a jelzett határideig a jelenleg társulási fenntartásban működő család- és gyermekjóléti központok át kell hogy alakuljanak olyan módon, hogy a család- és gyermekjóléti központok fenntartása a járásszékhely település önkormányzathoz kerüljön.*

*A 2017. évi feladatmutató felmérés keretében család- és gyermekjóléti központ jogcímhez kapcsolódó támogatást csak feladatellátásra kötelezett települési önkormányzat igényelhet. 2017. január 1-től támogatásra akkor lesz jogosult, amennyiben a szolgáltatói nyilvántartásban a szükséges módosítások, vagy - amennyiben szükséges - az új bejegyzés 2017. január 1-ig* ***jogerőre emelkedik****. Egyebekben pedig csak attól az időponttól jogosult a támogatásra, amikor a bejegyzése jogerőre emelkedett.*

1. ***Társulási Tanács döntése***

*Mosonmagyaróvár Térségi Társulás Tanácsa a döntést megelőzően megvizsgálta a fenntartással kapcsolatos megoldási lehetőségeket, az ellátandó alapszolgálatás tekintetében elkészített költségkimutatást, továbbá az intézményvezető által előadott szakmai indokokat.*

*Fenntartással kapcsolatos megoldási lehetőségek – szakmai indokok:*

1. *A jelenleg társulási fenntartásban lévő* ***Család- és Gyermekjóléti Központ*** *(mely ellátja a központhoz tartozó hatósági és speciális feladatokat, továbbá végzi a minden településen kötelező alapszolgáltatást) feladata kiválik a Társulásból és a járásszékhely önkormányzat –* ***Mosonmagyaróvár fenntartásába kerül.***

*Ebben az esetben maradna az a szakmai egység, ami a tapasztalatok szerint a leginkább szolgálja a legmegfelelőbb színvonalú ellátást. A család- és gyermekjóléti központ a család- és gyermekjóléti szolgálat általános feladatain túl ún. speciális feladatokat is ellát, mint például készenléti telefon működtetése, mediáció, kapcsolattartási ügyelet, családterápia, utcai, lakótelepi szociális munka, kórházi szociális munka, jogi tanácsadás, pszichológiai tanácsadás. Ezeket a feladatokat elsősorban tanácsadók biztosítják, de lehetőség van a szolgálat munkatársainak bevonására is. A gyakorlat azt mutatja, hogy a feladatleosztás rugalmasabb és hatékonyabb is ugyanazon fenntartó esetén. Tiszták és egyértelműek a kompetencia határok.*

1. *A jelenleg társulási fenntartásban lévő* ***Család- és Gyermekjóléti Központ központi feladata*** *(hatósági és speciális feladatok) egy* ***új városi intézmény létrehozásával*** *kiválik a Társulásból és a szolgálathoz kapcsolódó feladatok a Társulás fenntartásában maradnak. Ebben az esetben a járásszékhely település - új intézményvezetővel - létrehozza új intézményként a Központot, átvéve a működési engedélyhez szükséges létszámot. Az alapszolgáltatáshoz kapcsolódó feladatok ellátása a meglévő intézmény keretein belül működik tovább a Társulás fenntartásában új vezetés alatt.*

*A 2016-os eredeti elképzelés helyett, mely arra törekedett, hogy egységes elvek, célok mentén lehessen a szakmai munkát végezni, ilyen formán újra szétdarabolódik, és a jelenlegi létszámmal megoldható feladatok elvégzése bizonytalanná válik. Gazdasági szempontból ez a megoldás mindeképp költségesebb lenne.*

1. *A jelenleg társulási fenntartásban lévő* ***Család- és Gyermekjóléti Központ központi feladata*** *(hatósági és speciális feladatok)* ***egy új városi intézmény*** *létrehozásával kiválik a Társulásból és a* ***szolgálathoz*** *kapcsolódó feladatok megszervezéséről a* ***közös önkormányzati hivatalok székhely önkormányzatai*** *gondoskodnak.*

*Ellenőrizhetetlen lenne a rendszer szakmailag, a jelenlegi helyettesítési, munkamegosztási feladatok miatt a jelenlegi létszámigény megnövekedne.*

*Finanszírozással kapcsolatos indokok:*

*A fent vázolt lehetőségek megtárgyalása érdekében készítettünk a települési önkormányzatok részére, mely alapvetően csak azokat a költségeket tartalmazza, melyek szükségesek a jogszabályi feltételek megtermetéséhez. A* ***kiadási oldalon*** *a személyi juttatások és hozzá kapcsolódó járulékok a jogszabályi feltételek teljesítéséhez szükséges létszám alapján kerültek meghatározásra, illetve lakosságszám arányosan kiegészítésre került a rendszerben már megjelenő rendszeres béren kívüli juttatások lakosság arányos részével. A dologi kiadásokat szintén a feladat ellátáshoz szükséges minimumfeltételek alapján határoztuk meg, és arányosítottuk lakosság alapján.*

***Bevételek*** *tekintetében a táblázatban rögzítésre került az állami támogatás településszinten - közös hivatalhoz tartozóan - meghatározott mértéke, a jelenleg hatályos tagdíj mértéke szerint számolt bevétel, valamint az ágazati pótlékra kalkulált bevételi arány, melyet lakosságszám alapján tudtunk arányosítani.*

*A táblázat utolsó oszlopa mutatja azt az összeget, melyet a településeknek az önálló feladat ellátás során várhatóan még mint forrást biztosítani kellene. A kalkuláció nem számol az esetleges helyettesítés szükségességével, vagy egyéb működési, munkaügyi problémák kezelésével, költségével.*

|  |  |  |  |  |  |  |  |
| --- | --- | --- | --- | --- | --- | --- | --- |
|  | *Nem tartalmaz dologit!!* | | ***Dologi kiadás lakosságszámra arányosítva (eredeti)*** | ***Bevétel*** | | ***Ágazati pótlékra jutó*** | *ha + még fizetni kéne, ha - akkor többletbevétel van benne* |
| *Település (adatok Ft-ban)+* | *Kiadás (személyi és járulék) minimum követelmény* | *Esetleg jutalom és egyéb béren kívüli juttatás* | *12 711 764* | *Állami normatíva\** | *Tagdíj\** | ***bevételi rész*** | *Különbség* |
|  |  |  |  |  |  |  |  |
| *Ásványráró-Kimle- Károlyháza* | *4 745 820* | *323 690* | *802 961* | *3 000 000* | *486 100* | *689 173* | *1 697 199* |

*\* Tagdíj és az állami támogatás a 2016. évi adatokkal számolva.*

*Fentiek fényében, 2016. október 18-i rendkívüli ülésén az* ***51/2016.(X.18.)TT. határozatában*** *Mosonmagyaróvár Térségi Társulás Társulási Tanácsa úgy határozott, hogy a Család- és Gyermekjóléti Központ (****amely egyben ellátja a szolgálathoz kapcsolódó feladatokat is****) fenntartását* ***2017. január 1. hatállyal Mosonmagyaróvár Város Önkormányzata fenntartásába adja****.*

1. ***Alapszolgáltatás biztosítása a településeken***

*A Társulás tagtelepüléseinek a városi fenntartású intézmény ellátási szerződés keretében tudná továbbra is biztosítani az alapszolgáltatást (1. sz. melléklet). Ezen ellátási szerződés – mivel a közös önkormányzati hivatalok egységét nem szabad megbontani – a közös önkormányzati hivatal székhelyönkormányzata, Mosonmagyaróvár Város Önkormányzata, továbbá a Család- és Gyermekjóléti Központ megállapodásával jön létre. Az ellátási szerződés 2017. január 1-jétől kezdődően határozatlan időre kerül tervezésre, azzal a feltétellel, hogy első ízben a 2017. évi elszámolás alapján, majd azt követően minden költségvetési évet követő év április 30-ig - a feladatellátó önkormányzat javaslatot tehet a szolgáltatás költségének változtatására. Amennyiben ez az igénybevevő település részéről nem fogadható el, a szerződés felmondásra kerülhet a szerződő felek tárgyév június 30-ig történő jelzése alapján. A feladatellátás egyebekben a 2018. december 31-ig terjedő időszakra, a jelenlegi feltételek szerint kerül tervezésre. Eszerint az állami normatíva feletti települési önkormányzatok befizetése megegyezik a jelenleg társulási tagdíjként, mint „gyermekjóléti szolgáltatás támogatása” fizetendő 100 Ft/lakos/év összeggel.*

1. ***Gyermekek Átmeneti Otthona és Napközbeni Gyermekfelügyelet***

*A fenntartóváltás következményeképpen a Gyermekek Átmeneti Otthona, Családi Napközi (2017. január 1-től: „napközbeni gyermekfelügyelet”) szolgáltatások Mosonmagyaróvár fenntartásába kerülnek. Ásványráró Község Önkormányzata eddigiekben igénybe vette mindkét (nem kötelező) szolgáltatást, melyre továbbra is lehetősége van, ellátási szerződés keretében 2017. január 1-től (2. sz. melléklet). Az ellátási szerződés 2017. január 1-jétől kezdődően határozatlan időre kerül tervezésre, azzal a feltétellel, hogy első ízben a 2017. évi elszámolás alapján, majd azt követően minden költségvetési évet követő év április 30-ig - a feladatellátó önkormányzat javaslatot tehet a szolgáltatás költségének változtatására. Amennyiben ez az igénybevevő település részéről nem fogadható el, a szerződés felmondásra kerülhet a szerződő felek tárgyév június 30-ig történő jelzése alapján. A feladatellátás egyebekben a 2018. december 31-ig terjedő időszakra, a jelenlegi feltételek szerint kerül tervezésre. Miszerint az ellátott térítési díját a törvényes képviselő fizeti meg, ebből kifolyólag a településnek rendes körülmények között nincsen fizetési kötelezettsége.*

***Társulási Megállapodás módosítása***

*A Mosonmagyaróvár Térségi Társulás alapdokumentuma a Társulási Megállapodás, amely tartalmazza a tagok számát, lakosságszámát, székhelyét, a társulásra átruházott feladat- és hatásköröket, a szolgáltatások ellátási módját, a társulási tanács szervezetére és működésére vonatkozó szabályokat, a gazdálkodásra, kötelezettségek gyakorlására vonatkozó rendelkezéseket.*

*A Társulási Megállapodásban rögzítettek biztosítják a tagok részére nyújtott szolgáltatások legitimitását és a hozzájuk kapcsolódó állami támogatásokat. A Társulási Megállapodás jóváhagyásához, módosításához, vagy a társulás megszüntetéséhez a társulásban részt vevő képviselő-testületek mindegyikének minősített többséggel hozott döntése szükséges (2011. évi CLXXXIX. törvény 88. § (2) bekezdés).*

1. ***Család- és Gyermekjóléti Központ fenntartóváltással kapcsolatos módosítások***

*Előzőekben tárgyalt Család- és Gyermekjóléti Központ fenntartóváltásával kapcsolatos módosítások átvezetése a Társulási Megállapodásban is szükségszerű. Ennek alapján a jelenleg hatályos Megállapodás alábbi pontjai hatályukat veszítik.*

*„8.k. Család-és Gyermekjóléti Szolgálat: Mosonmagyaróvár, Vasutas u. 10.*

*Szolgáltató: Család-és Gyermekjóléti Központ*

*8.l. Család-és Gyermekjóléti Központ: Mosonmagyaróvár, Vasutas u. 10.*

*Szolgáltató: Család-és Gyermekjóléti Központ*

*8.m.Gyermekek Átmeneti Otthona, Mosonmagyaróvár, Lengyári u. 2.*

*Szolgáltató: Család-és Gyermekjóléti Központ*

*8.n. családi napközi, Mosonmagyaróvár, Lengyári u. 2.*

*Szolgáltató: Család-és Gyermekjóléti Központ*

*8.k. Család-és Gyermekjóléti Szolgálat*

*Ásványráró, Bezenye, Darnózseli, Dunakiliti, Dunaremete, Dunasziget, Feketeerdő, Halászi, Hegyeshalom, Hédervár, Jánossomorja, Károlyháza, Kimle, Kisbodak, Lébény, Levél, Lipót, Máriakálnok, Mecsér, Mosonmagyaróvár, Mosonszentmiklós, Mosonszolnok, Mosonudvar, Püski, Rajka, Újrónafő, Várbalog*

*8.l. Család-és Gyermekjóléti Központ*

*Ásványráró, Bezenye, Darnózseli, Dunakiliti, Dunaremete, Dunasziget, Feketeerdő, Halászi, Hegyeshalom, Hédervár, Jánossomorja, Károlyháza, Kimle, Kisbodak, Lébény, Levél, Lipót, Máriakálnok, Mecsér, Mosonmagyaróvár, Mosonszolnok, Mosonudvar, Püski, Rajka, Újrónafő, Várbalog*

*8.m. Gyermekek Átmeneti Otthona*

*Ásványráró, Bezenye, Dunakiliti, Dunasziget, Feketeerdő, Hegyeshalom, Jánossomorja, Károlyháza, Kimle, Levél, Lébény, Mecsér, Mosonmagyaróvár, Mosonszentmiklós, Mosonszolnok, Mosonudvar, Rajka, Újrónafő*

*8.n. családi napközi*

*Ásványráró, Bezenye, Dunakiliti, Dunasziget, Feketeerdő, Károlyháza, Kimle, Levél, Mosonmagyaróvár, Mosonszolnok, Mosonudvar*

1. *A társulás a következő intézményeket tartja fenn közösen:*

*b)Család-és Gyermekjóléti Központ”*

1. ***A Társulás vagyonával összefüggő rendelkezések:***
2. *Ingóvagyon:*

*A Társulás tulajdonában lévő a Család-és Gyermekjóléti Központ feladatellátását szolgáló ingóvagyon a további feladatellátás szükségességét szem előtt tartva, ingyenes használatra átadásra kerül a Központ részére.*

1. *Vagyonkezelésbe vett ingatlanok:*

*Mosonmagyaróvár Város Önkormányzatának Képviselő-testülete a 130/2009.(VI.25.) Kt. számú határozatával úgy döntött, hogy az Egyesített Szociális Intézmény és a Gyermekjóléti és Családsegítő Szolgáltató Központ fenntartó feladatát 2010. január 1. naptól átadja a Mosonmagyaróvári Többcélú Kistérségi Társulásnak.*

*A Mosonmagyaróvári Többcélú Kistérségi Társulás a 28/2009.(VII.2.) KT. számú határozatában a fenntartási feladatok átvételével egyetértett.*

*Mosonmagyaróvár Város Önkormányzatának Képviselő-testülete a Helyi önkormányzatokról szóló 1990. évi LXV. törvény 80/A §-ban kapott felhatalmazás alapján, a Mosonmagyaróvár Város Önkormányzata vagyonáról, a vagyon kezeléséről és hasznosításáról szóló 10/2000.(IV.28.) rendeletében foglaltak szerint vagyonkezelési szerződést kötött a Mosonmagyaróvári Többcélú Kistérségi Társulással, mely szerződéssel Mosonmagyaróvár Város Önkormányzata vagyonkezelésbe adta a következő vagyonelemeket 2010. január 1. hatállyal, mely vagyonkezelői jog bejegyzésre került az ingatlan-nyilvántartásba. Ezen oknál fogva a Társulási Megállapodás kiegészül a 2. sz. melléklettel, mely tartalmazza a vagyonkezelésbe átadott ingatlanokat. jelen előterjesztés: 3. sz. melléklete*

*A Család és Gyermekjóléti Központ fenntartóváltásával összefüggésben a Család és Gyermekjóléti Központ és Szolgálat: Mosonmagyaróvár, Vasutas u. 10. 2766/2 hrsz. alatti ingatlan vagyonkezelési joga Mosonmagyaróvár Térségi Társulás tekintetében megszűnik. Vagyonkezelési szerződés módosítása ennek megfelelően a Társulási Megállapodás elfogadását követően történik.*

*Vagyonkezelt inagatlanok:*

1. *Idősek Otthona; Fogyatékkal Élők Nappali Intézménye; Gyermekek Átmeneti Otthona;*

*Mosonmagyaróvár, Lengyári u. 2. 4773/2 hrsz.*

1. *Idősek Gondozóháza; Aranykor Idősek Otthona*

*Mosonmagyaróvár, Soproni u. 65. 2775 hrsz.*

1. *Hajléktalanok Átmeneti Otthona és Nappali ellátás*

*Mosonmagyaróvár, Barátság u. 4. 5220/1/a/1-8*

1. *Alapellátási Centrum és Idősek Klubja*

*Mosonmagyaróvár, Zichy M. u.5. 428 hrsz.*

1. *Idősek Klubja*

*Mosonmagyaróvár, Szent István király u. 109*

1. ***2.sz. függelék (lakosságszám) meghatározása***

*A Társulási Megállapodás 7. pontja rendelkezései szerint a Megállapodás 2. sz. függeléke tartalmazza a társult önkormányzatok lakosságszámát a tárgyévet megelőző január 1-jei állapotban, a Magyar Államkincstár adatközlése alapján. A 2. sz. függelék a társulás ügyviteli feladatait ellátó szervezet köteles aktualizálni.*

*A Magyar Államkincstár a következő törvényi rendelkezésre hívta fel a figyelmet:*

*„A Magyarország helyi önkormányzatairól szóló 2011. évi CLXXXIX. törvény 146. § (3) bekezdése alapján a lakosságszámot a helyi önkormányzati képviselők és polgármesterek választásáról szóló 2010. évi L. törvény 3. § értelmében a helyi önkormányzati képviselők és polgármesterek általános választása évének január 1-jei lakosságszáma alapján kell meghatározni.”*

*A Társulási Megállapodás 7. pontja fenti rendelkezés alapján kerül jelölésre.*

*A jelenleg hatályos Társulási Megállapodást a Társulási Tanács a 69/2015. (XI.24.) TT. határozatával hagyta jóvá. A törvényi előírásoknak való megfeleltetés érdekében szükséges a Társulási Megállapodás fenntartóváltással összefüggő pontjainak hatályon kívül helyezése, módosítása és az egységes szerkezetű Társulási Megállapodás elfogadása. (4.sz.melléklet)*

Mivel észrevétel, kérdés nem volt, a polgármester szavazásra teszi fel az Család - és Gyermekjóléti Központ működésének 2017. január 1-től történő változásához szükséges határozatokat külön-külön.

Először szavazásra teszi fel a következő határozati javaslatot:

***…/2016. (….) határozati javaslat***

*Ásványráró Község Önkormányzatának Képviselő-testülete egyetért a Mosonmagyaróvár Térségi Társulás Társulási Tanácsának 51/2016.(X.18.)TT határozatával, melyben a Család és Gyermekjóléti Központ fenntartását 2017. január 1. hatállyal Mosonmagyaróvár Város Önkormányzata fenntartásába adja.*

***Felelős:*** *Tatainé Popp Rita polgármester*

***Határidő:*** *2016. november 14.*

Ásványráró Község Képviselő-testülete 6 igen szavazattal – egyhangúlag - hozta meg határozatát:

**86/2016. (XI. 11.) határozat**

Ásványráró Község Önkormányzatának Képviselő-testülete egyetért a Mosonmagyaróvár Térségi Társulás Társulási Tanácsának 51/2016. (X.18.) TT határozatával, melyben a Család és Gyermekjóléti Központ fenntartását 2017. január 1. hatállyal Mosonmagyaróvár Város Önkormányzata fenntartásába adja.

**Felelős:** Tatainé Popp Rita polgármester

**Határidő:** 2016. november 14.

A polgármester szavazásra teszi fel a következő határozati javaslatot:

***…/2016. (…) határozati javaslat***

*Ásványráró Község Önkormányzatának Képviselő-testülete jóváhagyja az előterjesztés 1. sz melléklete szerinti családsegítés, illetve a gyermekjóléti alapszolgáltatási feladatok ellátásának feltételeiről szóló feladatellátási szerződést.*

*A Képviselő-testület felhatalmazza a Kimlei Közös Önkormányzati Hivatal székhely önkormányzata képviseletében eljáró személyt, hogy az ellátási szerződést aláírja.*

***Felelős:*** *Tatainé Popp Rita polgármester*

***Határidő:*** *2016. november 14.*

Ásványráró Község Képviselő-testülete 6 igen szavazattal – egyhangúlag - hozta meg határozatát:

**87/2016. (XI. 11.) határozat**

Ásványráró Község Önkormányzatának Képviselő-testülete jóváhagyja az előterjesztés 1. sz melléklete szerinti családsegítés, illetve a gyermekjóléti alapszolgáltatási feladatok ellátásának feltételeiről szóló feladatellátási szerződést.

A Képviselő-testület felhatalmazza a Kimlei Közös Önkormányzati Hivatal székhely önkormányzata képviseletében eljáró személyt, hogy az ellátási szerződést aláírja.

**Felelős:** Tatainé Popp Rita polgármester

**Határidő:** 2016. november 14.

A polgármester szavazásra teszi fel a következő határozati javaslatot:

***…/2016. (….) határozati javaslat***

1. *Ásványráró Község Önkormányzatának Képviselő-testülete úgy határoz, hogy 2017. január 1. napjától igénybe kívánja venni a Mosonmagyaróvár Város Önkormányzata által fenntartott Család-és Gyermekjóléti Központ Intézményén keresztül biztosított* ***Családi Napközi*** *(2017. jan.1-től* ***„napközbeni gyermekfelügyelet”)*** *- 9200 Mosonmagyaróvár, Lengyári u. 2. - által biztosított szolgáltatást*

*A szolgáltatás igénybe vételének feltételeiről a határozat 2. mellékletét képező - Megállapodást jóváhagyja és felhatalmazza polgármestert a megállapodás aláírására.*

1. *Ásványráró Község Önkormányzatának Képviselő-testülete úgy határoz, hogy 2017. január 1. napjától igénybe kívánja venni a Mosonmagyaróvár Város Önkormányzata által fenntartott Család-és Gyermekjóléti Központ Intézményén keresztül biztosított* ***Gyermekek Átmeneti Otthona 8****9200 Mosonmagyaróvár, Lengyári u. 2.) - által biztosított szolgáltatást*

*A szolgáltatás igénybe vételének feltételeiről a határozat 2. mellékletét képező - Megállapodást jóváhagyja és felhatalmazza polgármestert a megállapodás aláírására.*

***Felelős:*** *Tatainé Popp Rita polgármester*

***Határidő:*** *2016. november 14.*

Ásványráró Község Képviselő-testülete 6 igen szavazattal – egyhangúlag - hozta meg határozatát:

**88/2016. (XI. 11.) határozat**

1. Ásványráró Község Önkormányzatának Képviselő-testülete úgy határoz, hogy 2017. január 1. napjától igénybe kívánja venni a Mosonmagyaróvár Város Önkormányzata által fenntartott Család-és Gyermekjóléti Központ Intézményén keresztül biztosított **Családi Napközi** (2017. jan.1-től **„napközbeni gyermekfelügyelet”)** - 9200 Mosonmagyaróvár, Lengyári u. 2. - által biztosított szolgáltatást

A szolgáltatás igénybe vételének feltételeiről a határozat 2. mellékletét képező - Megállapodást jóváhagyja és felhatalmazza polgármestert a megállapodás aláírására.

1. Ásványráró Község Önkormányzatának Képviselő-testülete úgy határoz, hogy 2017. január 1. napjától igénybe kívánja venni a Mosonmagyaróvár Város Önkormányzata által fenntartott Család-és Gyermekjóléti Központ Intézményén keresztül biztosított **Gyermekek Átmeneti Otthona 8**9200 Mosonmagyaróvár, Lengyári u. 2.) - által biztosított szolgáltatást

A szolgáltatás igénybe vételének feltételeiről a határozat 2. mellékletét képező - Megállapodást jóváhagyja és felhatalmazza polgármestert a megállapodás aláírására.

**Felelős:** Tatainé Popp Rita polgármester

**Határidő:** 2016. november 14.

A polgármester szavazásra teszi fel a következő határozati javaslatot:

***…/2016. (….) határozati javaslat***

1. *Ásványráró Község Önkormányzat Képviselő-testülete jóváhagyja, hogy a Társulási Megállapodás alábbi pontjai a Család- és Gyermekjóléti Központ fenntartóváltása következtében hatályukat vesztik:*

*„8.k. Család-és Gyermekjóléti Szolgálat: Mosonmagyaróvár, Vasutas u. 10.*

*Szolgáltató: Család-és Gyermekjóléti Központ*

*8.l. Család-és Gyermekjóléti Központ: Mosonmagyaróvár, Vasutas u. 10.*

*Szolgáltató: Család-és Gyermekjóléti Központ*

*8.m.Gyermekek Átmeneti Otthona, Mosonmagyaróvár, Lengyári u. 2.*

*Szolgáltató: Család-és Gyermekjóléti Központ*

*8.n. családi napközi, Mosonmagyaróvár, Lengyári u. 2.*

*Szolgáltató: Család-és Gyermekjóléti Központ*

*8.k. Család-és Gyermekjóléti Szolgálat*

*Ásványráró, Bezenye, Darnózseli, Dunakiliti, Dunaremete, Dunasziget, Feketeerdő, Halászi, Hegyeshalom, Hédervár, Jánossomorja, Károlyháza, Kimle, Kisbodak, Lébény, Levél, Lipót, Máriakálnok, Mecsér, Mosonmagyaróvár, Mosonszentmiklós, Mosonszolnok, Mosonudvar, Püski, Rajka, Újrónafő, Várbalog*

*8.l. Család-és Gyermekjóléti Központ*

*Ásványráró, Bezenye, Darnózseli, Dunakiliti, Dunaremete, Dunasziget, Feketeerdő, Halászi, Hegyeshalom, Hédervár, Jánossomorja, Károlyháza, Kimle, Kisbodak, Lébény, Levél, Lipót, Máriakálnok, Mecsér, Mosonmagyaróvár, Mosonszolnok, Mosonudvar, Püski, Rajka, Újrónafő, Várbalog*

*8.m. Gyermekek Átmeneti Otthona*

*Ásványráró, Bezenye, Dunakiliti, Dunasziget, Feketeerdő, Hegyeshalom, Jánossomorja, Károlyháza, Kimle, Levél, Lébény, Mecsér, Mosonmagyaróvár, Mosonszentmiklós, Mosonszolnok, Mosonudvar, Rajka, Újrónafő*

*8.n. családi napközi*

*Ásványráró, Bezenye, Dunakiliti, Dunasziget, Feketeerdő, Károlyháza, Kimle, Levél, Mosonmagyaróvár, Mosonszolnok, Mosonudvar*

1. *A társulás a következő intézményeket tartja fenn közösen:*

*b)Család-és Gyermekjóléti Központ”*

1. *Ásványráró Község Önkormányzat Képviselő-testülete jóváhagyja, hogy a Társulási Megállapodás 8. pontja szerinti társulás által ellátott feladatkörök jelölése 2017. január* *1. hatállyal az alábbiak szerint módosuljon:*
2. *A társulás által ellátott feladatkörök:*

*Szolgáltató: Kistérségi Egyesített Szociális Intézmény*

* 1. *Étkeztetés*
  2. *Házi segítségnyújtás*
  3. *Jelzőrendszeres házi segítségnyújtás*
  4. *Idősek klubja, Mosonmagyaróvár, Zichy M. u. 5.*
  5. *Idősek klubja, Mosonmagyaróvár, Szent István. k. u. 109.*
  6. *Idősek klubja, Jánossomorja, Óvári u. 4.*
  7. *Idősek klubja, Lébény, Iskola u. 13.*
  8. *Idősek klubja, Hegyeshalom, Fő u. 158.*
  9. *Aranykor Idősek Otthona, Mosonmagyaróvár, Soproni u. 65.*
  10. *Idősek Gondozóháza, Mosonmagyaróvár, Soproni u. 65.*
  11. *Idősek Otthona, Mosonmagyaróvár, Lengyári u. 2.*
  12. *Fogyatékkal élők nappali ellátása, Mosonmagyaróvár, Lengyári u. 2.*
  13. *Fogyatékkal élők nappali ellátása, Mosonmagyaróvár, Szent István k. u. 155.*
  14. *Hajléktalanok nappali ellátása, Mosonmagyaróvár, Barátság u. 4.*
  15. *Hajléktalanok Átmeneti Szállása, Mosonmagyaróvár, Barátság u. 4.*
  16. *Bölcsődei ellátás, Szolgáltató: Mosonmagyaróvári Egyesített Bölcsőde*
  17. *Település és térségfejlesztés*

1. *Ásványráró Község Önkormányzat Képviselő-testülete jóváhagyja, hogy a Társulási Megállapodás 2017. január 1. hatállyal az előterjesztés szerinti 3. sz. melléklettel egészüljön ki.*

***Felelős:*** *Tatainé Popp Rita polgármester*

***Határidő:*** *A képviselő-testületi ülést követő 10 napon belül*

Ásványráró Község Képviselő-testülete 6 igen szavazattal – egyhangúlag - hozta meg határozatát:

**89/2016. (XI. 11.) határozat**

1. Ásványráró Község Önkormányzat Képviselő-testülete jóváhagyja, hogy a Társulási Megállapodás alábbi pontjai a Család- és Gyermekjóléti Központ fenntartóváltása következtében hatályukat vesztik:

„8.k. Család-és Gyermekjóléti Szolgálat: Mosonmagyaróvár, Vasutas u. 10.

Szolgáltató: Család-és Gyermekjóléti Központ

8.l. Család-és Gyermekjóléti Központ: Mosonmagyaróvár, Vasutas u. 10.

Szolgáltató: Család-és Gyermekjóléti Központ

8.m.Gyermekek Átmeneti Otthona, Mosonmagyaróvár, Lengyári u. 2.

Szolgáltató: Család-és Gyermekjóléti Központ

8.n. családi napközi, Mosonmagyaróvár, Lengyári u. 2.

Szolgáltató: Család-és Gyermekjóléti Központ

8.k. Család-és Gyermekjóléti Szolgálat

Ásványráró, Bezenye, Darnózseli, Dunakiliti, Dunaremete, Dunasziget, Feketeerdő, Halászi, Hegyeshalom, Hédervár, Jánossomorja, Károlyháza, Kimle, Kisbodak, Lébény, Levél, Lipót, Máriakálnok, Mecsér, Mosonmagyaróvár, Mosonszentmiklós, Mosonszolnok, Mosonudvar, Püski, Rajka, Újrónafő, Várbalog

8.l. Család-és Gyermekjóléti Központ

Ásványráró, Bezenye, Darnózseli, Dunakiliti, Dunaremete, Dunasziget, Feketeerdő, Halászi, Hegyeshalom, Hédervár, Jánossomorja, Károlyháza, Kimle, Kisbodak, Lébény, Levél, Lipót, Máriakálnok, Mecsér, Mosonmagyaróvár, Mosonszolnok, Mosonudvar, Püski, Rajka, Újrónafő, Várbalog

8.m. Gyermekek Átmeneti Otthona

Ásványráró, Bezenye, Dunakiliti, Dunasziget, Feketeerdő, Hegyeshalom, Jánossomorja, Károlyháza, Kimle, Levél, Lébény, Mecsér, Mosonmagyaróvár, Mosonszentmiklós, Mosonszolnok, Mosonudvar, Rajka, Újrónafő

8.n. családi napközi

Ásványráró, Bezenye, Dunakiliti, Dunasziget, Feketeerdő, Károlyháza, Kimle, Levél, Mosonmagyaróvár, Mosonszolnok, Mosonudvar

1. A társulás a következő intézményeket tartja fenn közösen:

b)Család-és Gyermekjóléti Központ”

1. Ásványráró Község Önkormányzat Képviselő-testülete jóváhagyja, hogy a Társulási Megállapodás 8. pontja szerinti társulás által ellátott feladatkörök jelölése 2017. január 1. hatállyal az alábbiak szerint módosuljon:

8.)A társulás által ellátott feladatkörök:

Szolgáltató: Kistérségi Egyesített Szociális Intézmény

* 1. Étkeztetés
  2. Házi segítségnyújtás
  3. Jelzőrendszeres házi segítségnyújtás
  4. Idősek klubja, Mosonmagyaróvár, Zichy M. u. 5.
  5. Idősek klubja, Mosonmagyaróvár, Szent István. k. u. 109.
  6. Idősek klubja, Jánossomorja, Óvári u. 4.
  7. Idősek klubja, Lébény, Iskola u. 13.
  8. Idősek klubja, Hegyeshalom, Fő u. 158.
  9. Aranykor Idősek Otthona, Mosonmagyaróvár, Soproni u. 65.
  10. Idősek Gondozóháza, Mosonmagyaróvár, Soproni u. 65.
  11. Idősek Otthona, Mosonmagyaróvár, Lengyári u. 2.
  12. Fogyatékkal élők nappali ellátása, Mosonmagyaróvár, Lengyári u. 2.
  13. Fogyatékkal élők nappali ellátása, Mosonmagyaróvár, Szent István k. u. 155.
  14. Hajléktalanok nappali ellátása, Mosonmagyaróvár, Barátság u. 4.
  15. Hajléktalanok Átmeneti Szállása, Mosonmagyaróvár, Barátság u. 4.
  16. Bölcsődei ellátás, Szolgáltató: Mosonmagyaróvári Egyesített Bölcsőde
  17. Település és térségfejlesztés

1. Ásványráró Község Önkormányzat Képviselő-testülete jóváhagyja, hogy a Társulási Megállapodás 2017. január 1. hatállyal az előterjesztés szerinti 3. sz. melléklettel egészüljön ki.

**Felelős:** Tatainé Popp Rita polgármester

**Határidő:** A képviselő-testületi ülést követő 10 napon belül

A polgármester szavazásra teszi fel a következő határozati javaslatot:

***…/2016. (….) határozati javaslat***

*Ásványráró Község Önkormányzat Képviselő-testülete az előterjesztés 4.sz. melléklete szerinti egységes szerkezetbe foglalt Társulási Megállapodást 2017. január 1. hatállyal elfogadja és felhatalmazza a polgármestert a módosításokkal egységes szerkezetbe foglalt Társulási Megállapodás aláírására.*

***Felelős:*** *Tatainé Popp Rita polgármester*

***Határidő:*** *2016. november 15.*

Ásványráró Község Képviselő-testülete 6 igen szavazattal – egyhangúlag - hozta meg határozatát:

**90/2016. (XI. 11.) határozat**

Ásványráró Község Önkormányzat Képviselő-testülete az előterjesztés 4.sz. melléklete szerinti egységes szerkezetbe foglalt Társulási Megállapodást 2017. január 1. hatállyal elfogadja és felhatalmazza a polgármestert a módosításokkal egységes szerkezetbe foglalt Társulási Megállapodás aláírására.

**Felelős:** Tatainé Popp Rita polgármester

**Határidő:** 2016. november 15.

**2.) Napirendi pont**

**Véradó ünnepség támogatása iránti kérelem**

**Tatainé Popp Rita polgármester:** 3 évente van ilyen ünnepség, itt a rendszeres véradók vannak megünnepelve, ajándékot is kapnak. Buzdításnak is jó. Javaslom, hogy támogassuk a vacsora költségeit.

**Peredi László képviselő:** Ugye vannak olyanok, akik nem csak Ásványrárón adnak vért.

………………….

Mivel egyéb kérdés és hozzászólás nem hangzott el, a polgármester szavazásra teszi fel a következő határozati javaslatot.

***…./2016. (…) határozati javaslat***

*Ásványráró Község Önkormányzat Képviselő-testülete úgy határozott, hogy az Önkormányzat a Véradó ünnepséghez, a vacsora költségeinek fedezésére anyagi támogatást nyújt.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal hozta meg határozatát.

**91/2016. (XI. 11.) határozat**

Ásványráró Község Önkormányzat Képviselő-testülete úgy határozott, hogy az Önkormányzat a Véradó ünnepséghez, a vacsora költségeinek fedezésére anyagi támogatást nyújt.

**Felelős:** Tatainé Popp Rita polgármester

**Határidő:** Azonnal

**3. Napirendi pont**

**Az egyes szociális ellátások szabályairól szó rendelet módosítása**

**„ELŐTERJESZTÉS**

**Tárgy:** Az egyes szociális ellátások helyi szabályairól szóló rendelet módosítása

**Tisztelt Képviselő-testület!**

Ásványráró Község Önkormányzata a 2016. évi központi költségvetésből szociális és gyermekjóléti feladatok támogatása jogcímen **11.111.207 Ft állami támogatásban részesül**.

A költségvetési törvény értelmében a támogatás a szociális, gyermekjóléti és gyermekétkeztetési ellátásokra, a közfoglalkoztatási feladatok egyéb állami támogatással nem fedezett részére, a gyermekétkeztetés térítési díjának szociális alapon történő egyedi mérséklésére vagy elengedésére, az önkormányzati helyi hatáskörű pénzbeli és természetbeni ellátások nyújtására, valamint az állampolgárok lakáshoz jutásának települési önkormányzatok általi, szociális alapon történő támogatására használható fel.

A 2016. december 31. napjáig fel nem használt támogatást vissza kell fizetni a Magyar Államkincstár részére.

**2016. szeptember 29-ig felhasznált tényleges kiadások.**

|  |  |
| --- | --- |
| **Kiadások** |  |
| Települési támogatás összesen: | 3 408 925 |
| Bursa (2015 áthúzódó) | 365 000 |
| iskolai, óvodai étkezés | 1 211 182 |
|  |  |
| **Várható kiadások év végéig** |  |
| iskolai, óvodai étkezés | 901 727 |
| Települési lakhatási támogatás | 1 465 000 |
| Időskorúak támogatása | 840 000 |
| Születési támogatás | 450 000 |
|  |  |
| **Összesen kiadás:** | **8 641 834** |
|  |  |
| **Még felhasználható:** | **2 469 373** |

Az eddig teljesült és az idén még várható támogatások kifizetéseit figyelembe véve javaslatot teszünk a hatályos szociális rendeletünk, időskorúak támogatása szabályainak módosítására akként, hogy a támogatás összege személyenként 10.000,- Ft-ra módosuljon. A 75 év felettiek száma: 168 fő.

***„Az időskorúak támogatása***

*(1) A Szociális és Ügyrendi Bizottság az időskorúak iránti tisztelet és megbecsülés jeleként támogatásban részesíti az Ásványrárón életvitelszerűen élő azon idős polgárokat, akiknek családjában (nyilatkozatuk alapján) az egy főre jutó havi jövedelem nem haladja meg az öregségi nyugdíj legkisebb összegének 800 %-át.*

*(2) A támogatás összege 75 éves kor felett, személyenként évente* ***10.000. Ft***

*(3) A Szociális és Ügyrendi Bizottság a támogatás odaítéléséről évi egy alkalommal, minden év novemberi ülésén hozza meg döntését.”*

Kéjük a Képviselő-testületet, hogy a szociális rendelet módosítását szíveskedjen megtárgyalni!

Ásványráró, 2016. október 25.

Tisztelettel:

dr. Mátyus-Minkó Nikoletta s.k.

jegyző”

**Tatainé Popp Rita polgármester:** A hatályos szociális rendeletünkben szerepel az időskorúak 5.000 Ft-os támogatása. Az előterjesztés alapján javasoljuk a rendelet módosítását úgy, hogy 10.000 Ft legyen a támogatás személyenként.

**Nagy Zoltán képviselő:** Nekem lenne javaslatom a következő évre, ha így marad a szociális feladatokra kapott támogatás. Felül kellene vizsgálni az eddig meghatározott összegeket, mert szerintem a születési támogatást és a Bursa Hungarica ösztöndíj támogatásokat is meg lehetne emelni.

**Peredi László képviselő:** Nekem is lenne. Amikor elfogadtuk a szociális rendeletbe a születési támogatást, és a feltételeket szabályoztuk, akkor olyan esetre nem gondoltunk, hogy például ha idejön egy ifjú házaspár, aki vesz egy házat és itt szeretné a jövőjét tervezni, 2 hónap után születik náluk egy kisbaba, de nem jogosultak a támogatásra, mert egyikőjük sem lakik itt egy éve, viszont életvitelszerűen itt fognak lakni.

**Tatainé Popp Rita polgármester:** Akkor tegyük bele az egyedi elbírálás lehetőségét.

**Fazekas Alajos alpolgármester:** Viszont lehet olyan is, aki itt lakik egy éve, és 1 hónap múlva elköltözik.

**Tatainé Popp Rita polgármester:** Ha adódik ilyen eset, akkor térjünk rá vissza.

Mivel egyéb kérdés és hozzászólás nem volt, a polgármester szavazásra teszi fel a rendet-tervezetet.

Ásványráró Község Képviselő-testülete 6 igen szavazattal – egyhangúlag - alkotja meg:

**Ásványráró Község Képviselő-testületének 13/2016. (XI. 12. ) önkormányzati rendeletét az egyes szociális ellátások szabályozásáról szóló 2/2015 (II. 19.) önkormányzati rendelet módosításáról.**

**4. Napirendi pont**

**Szociális célú tűzifa támogatás helyi szabályairól szóló önkormányzati rendelet elfogadása**

**Tatainé Popp Rita polgármester:** Korábban már tárgyalta a Képviselő-testület a szociális célú tüzelőanyag pályázat beadását, amit a Belügyminisztériumi hirdetett meg. Most kaptuk az értesítést, hogy a beadott pályázatunkat támogatják. Bár az igényelt 100 köbméter helyett 45 köbmétert fogunk kapni, így a vállalt önerőnk is kevesebb lesz. A támogatás igénybevételének szabályairól szóló rendeletet minden évben újra el kell fogadni.

Mivel hozzászólás nem volt, Tatainé Popp Rita polgármester szavazásra teszi fel a rendelet tervezetet.

A Képviselő-testület 6 igen szavazattal - egyhangúlag – alkotta meg

**Ásványráró Község Önkormányzata Képviselő-testületének 14/2016. (XI. 12.) önkormányzati rendeletét a szociális tűzifa támogatás helyi szabályairól**

**5. Napirendi pont**

**Pályázat benyújtása I. Világháborús hadisírok felújítására**

**Tatainé** **Popp Rita polgármester:** Ahhoz az információhoz jutottam, hogy lehet pályázni az I. Világháborús hadisírok felújítására. A rárói temetőben van két ilyen sír. Kértem is rá már árajánlatot. 1,5 millió Ft lenne a kettő. Síronként max. 1 millió Ft-ra lehet pályázni.

**Peredi László képviselő:** A rárói templomnál lévő emléktáblára nem vonatkozna a pályázat?

**Tatainé Popp Rita polgármester:** Nem. Arra nem vonatkozik.

Mivel egyéb kérdés és hozzászólás nem volt, a polgármester szavazásra teszi fel a következő határozati javaslatot.

***…./2016. (…) határozati javaslat***

*Ásványráró Község Önkormányzat Képviselő-testülete felhatalmazza a polgármestert, hogy a Honvédelmi Minisztérium Hadtörténeti Intézet és Múzeum által kiírt, „a Magyarországon található I. világháborús hadisírok és emlékművek felújítása” című pályázati felhívásra 1.360.000 Ft összegű támogatási kérelmet nyújtson be.*

***Felelős:*** *Tatainé Popp Rita polgármester*

***Határidő:*** *Folyamatos*

Ásványráró Község Képviselő-testülete 6 igen szavazattal – egyhangúlag hozta meg határozatát:

**92/2016. (XI. 11.) határozat**

Ásványráró Község Önkormányzat Képviselő-testülete felhatalmazza a polgármestert, hogy a Honvédelmi Minisztérium Hadtörténeti Intézet és Múzeum által kiírt, „a Magyarországon található I. világháborús hadisírok és emlékművek felújítása” című pályázati felhívásra 1.360.000 Ft összegű támogatási kérelmet nyújtson be.

**Felelős:** Tatainé Popp Rita polgármester

**Határidő:** 2016. december 31.

**6. Napirendi pont**

**Tűzoltó utca aszfaltozása**

**Tatainé Popp Rita polgármester:** Biztos mindenki látta, hogy az Óvoda utca aszfaltozása megtörtént. A kivitelezővel megnéztük a Tűzoltó utca burkolatát is. Nagyon rossz. Jelenleg kátyúzásra szorul, amiket ki is jelöltek. Már többször szóba került a burkolat felújítása, mivel a rendezési terv nem kerül teljes egészében kifizetésre arra gondoltam, ha 5,2 millió Ft körüli árajánlatot adnának, akkor beleférne az idei évi költségvetésünkbe ennek az utcának az aszfaltozása is.

Érdeklődtem, hogy mennyibe kerülne a Tűzoltó utca kátyúzása. Megnéztem a néhány évvel ezelőtti árajánlatot és kértem, hogy frissítsék. Ha bruttó 5 millió Ft körül lenne, beleférne a költségvetésbe.

Kérem a testületet, hogy gondolkozzon rajta.

**7. Napirendi pont**

**2017. évi belső ellenőrzési terv elfogadása**

***„ELŐTERJESZTÉS***

***Tárgy:*** *2017. évi belső ellenőrzési terv elfogadása*

***Tisztelt Képviselő-testület!***

*Magyarország helyi önkormányzatairól szóló 2011 évi CLXXXIX. törvény és a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet értelmében a helyi önkormányzatnak belső ellenőrzése keretében gondoskodnia kell az általa felügyelt költségvetési szervek, valamint az önkormányzati hivatal belső ellenőrzéséről.*

*A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.*

*A 2017. évi ellenőrzés tárgyaként a határozati javaslatban foglaltakat javasoljuk.*

*Kérem a Tisztelt Képviselő-testületet, hogy az előterjesztésbe foglalt éves belső ellenőrzési tervet szíveskedjen elfogadni, és a feladat elvégzésével a Neo-Kontroll Bt-t megbízni!”*

**Dr. Mátyus-Minkó Nikoletta jegyző:** Egyeztettem a belső ellenőrökkel a jövő évi tervről. Ők javasolták témának a tárgyi eszközökkel való gazdálkodás ellenőrzését (beszerzését, állományba vételét, nyilvántartását, elszámolását stb.), beruházások ellenőrzését.

Mivel egyéb javaslat, hozzászólás nem volt, Tatainé Popp Rita polgármester szavazásra teszi fel a következő határozati javaslatot:

***..../2016. (…..) határozati javaslat***

*Ásványráró Község Önkormányzatának Képviselő-testülete Magyarország helyi önkormányzatairól szóló 2011 évi CLXXXIX. törvény 119. §-ának (5) bekezdésében kapott jogkörében eljárva az Önkormányzat 2017. évi belső ellenőrzési feladatait az alábbiak szerint jóváhagyja:*

***Ellenőrzés tárgya****: Tárgyi eszközökkel való gazdálkodás ellenőrzése (beszerzése,*

*állományba vétele, nyilvántartása, elszámolása stb.),*

*beruházások ellenőrzése*

***Ellenőrizendő egység****: Ásványráró Község Önkormányzata és Intézménye*

***Vizsgált időszak****: 2016. év*

***Ellenőrzési időszak****: 2017. év, a helyszíni ellenőrzés időpontjáig*

***Ellenőrzés módja****: Szúrópróbaszerű, szükség szerint tételes*

***Vizsgálat szervezése****: Jelentéssel zárul, 2017. december 15-ig*

*Továbbá a Képviselő-testület a 2017. évi belső ellenőrzési feladatok elvégzésével a Neo-Kontroll Bt-t (9200 Mosonmagyaróvár, Csillag u. 28.) bízza meg.*

***Felelős:*** *Tatainé Popp Rita polgármester*

***Határidő:*** *Azonnal*

Ásványráró Község Képviselő-testülete 6 igen szavazattal – egyhangúlag – hozta meg határozatát

**93/2016. (XI. 11.) határozat**

Ásványráró Község Önkormányzatának Képviselő-testülete Magyarország helyi önkormányzatairól szóló 2011 évi CLXXXIX. törvény 119. §-ának (5) bekezdésében kapott jogkörében eljárva az Önkormányzat 2017. évi belső ellenőrzési feladatait az alábbiak szerint jóváhagyja:

Ellenőrzés tárgya: Tárgyi eszközökkel való gazdálkodás ellenőrzése (beszerzése,

állományba vétele, nyilvántartása, elszámolása stb.),

beruházások ellenőrzése

Ellenőrizendő egység: Ásványráró Község Önkormányzata és Intézményei

Vizsgált időszak: 2016. év

Ellenőrzési időszak: 2017. év, a helyszíni ellenőrzés időpontjáig

Ellenőrzés módja: Szúrópróbaszerű, szükség szerint tételes

Vizsgálat szervezése: Jelentéssel zárul, 2017. december 15-ig

Továbbá a Képviselő-testület a 2017. évi belső ellenőrzési feladatok elvégzésével a Neo-Kontroll Bt-t (9200 Mosonmagyaróvár, Csillag u. 28.) bízza meg.

**Felelős:** Tatainé Popp Rita polgármester

**Határidő:** Azonnal

K.m.f.

Tatainé Popp Rita Dr. Mátyus-Minkó Nikoletta

polgármester jegyző

Hitelesítő képviselők:

Fazekas Alajos Nagy Zoltán